M e s t s k á    č a s ť   B r a t i s l a v a  -  N o v é   M e s t o

		
Informácia na zasadnutie							
Miestneho zastupiteľstva
dňa 15. 10. 2013

I n f o r m á c i a 
o vyhodnotení letnej sezóny v areáli Kuchajda za rok 2013

Vypracoval :							Informácia obsahuje :
Ing. Robert Molnár						Základný materiál
riaditeľ EKO-podniku VPS				

				

Október 2013
PRÍPRAVA   AREÁLU   NA   LETNÚ   SEZÓNU

	S prípravou areálu Kuchajda na letnú sezónu 2013 sme začali v mesiaci máj a pokračovali až do slávnostného otvorenia dňa  22. júna 2013. Príprava spočívala v prácach zameraných na opravu a údržbu celého areálu prírodného areálu Kuchajda.

V rámci  prípravy areálu boli vykonané nasledovné práce:
a/ orez suchých, polámaných konárov a koreňových výmladkov na stromoch a
    odburiňovanie a obrezávanie kríkových porastov
b/ jarné hrabanie plôch /vrátanie odvozu odpadov/
c/ kosenie a vyhrabávanie trávnatých plôch v celom areáli a odvoz trávy
d/doplnenie piesku na plážových  volejbalových ihriskách, detských doskočiskách  a v telocvičniach v prírode
e/ údržba osvetlenia
f/  montáž plážových spŕch /sprchovacích ružíc, ventilov a dverí prezliekarní/
g/ nainštalovanie informačných tabúľ:
-	Prevádzkový poriadok prírodného areálu Kuchajda
-	Informačné tabule o areáli na všetkých vstupoch 
          -   Zákazové tabule 
h/ vyčistenie dna jazera potápačmi a následný odvoz odpadu
i/  oddelenie časti jazera pre kúpajúcich bójami 
j/ osadenie troch veží pre plavčíkov vodnej záchrannej služby
k/ denné   vyzbieranie   odpadu   a   naplavenín,   vyprázdňovanie  malých odpadových          
   košov  a odvoz odpadu z areálu

V rámci opravy a údržby na trvalo zabudovaných zariadeniach boli vykonané nasledovné práce:
a/ maliarske a štukatérske práce na budove VHZ I.,II. a IV. a premaľovanie 2 plážových prezliekarní 
b/ oprava  a náter detských hracích prvkov  
c/ nainštalovanie a náter plážových ležadiel
d/ oprava basketbalových košov  
e/ zasekanie okrajov volejbalových  ihrísk 
f/ osadenie informačných vitrín k športovým ihriskám
V mesiaci júl bola vykonaná rekonštrukcia pódia amfiteátra.

Pred otvorením a počas letnej sezóny okrem akcií kultúrneho leta boli na Kuchajde  nasledovné podujatia:
- 20. 3. 	„Prinášanie letečka a vynášanie kiselice“
- 17.5.-19.5. City Triathlon Bratislava 2013 
- 25.5.		Ševt šarkaniáda                 
- 15.6. 	Zamestnanecký deň Slovenskej sporiteľne
- 1. 6. 		Medzinárodný deň detí
- 20. 6.	akadémia ZŠ Cádrova	
	- 22. 6. 	Otvorenie Kultúrneho leta 2013
	- 7. 9. 		Ukončenie kultúrneho leta a novomestské hody 2013
-2-

-	Letné kino na Kuchajde – každú stredu a sobotu v mesiacoch júl od 21,30   hod., august od 20,30 hod. 
-	Letná joga na Kuchajde – každý pondelok a štvrtok v čase od 18,30 hod. v mesiacoch júl a august

				
				
KÚPACIA   SEZÓNA A KULTÚRNE   LETO

Kúpacia sezóna sa začala dňom 15. júna a ukončila sa 31. augusta 2013. Dňa 22. júna 2013 starosta mestskej časti slávnostne otvoril Kultúrne leto. 
Dňom otvorenia letnej sezóny sa každú sobotu konali  programy Kultúrneho leta 2013,  ktoré organizoval MÚ.
Počas celej letnej sezóny boli v prevádzke  stánky s občerstvením. Na otvorení Kultúrneho leta boli pre návštevníkov pripravené trampolíny, nafukovacie atrakcie, cukrová vata, pukance, kolotoče, vatra  a veľkolepý ohňostroj. 
Regionálny úrad verejného zdravotníctva Bratislava, hl. m. SR číslom HŽP/8493/2013 zo dňa 6. júna 2013 vydal súhlas s uvedením prírodného kúpaliska Kuchajda do prevádzky v letnej sezóne 2013. Odber a rozbor vody z jazera v 14-dňových intervaloch zabezpečoval Regionálny úrad verejného zdravotníctva. 

Každý deň od otvorenia letnej kúpacej sezóny bol areál Kuchajdy vždy ráno ručne vyčistený. Areál bol počas sezóny podľa potreby  pokosený a vyhrabaný. Každé podujatie Kultúrneho leta a  letného kina EKO – podnik VPS zabezpečil vyčistenie areálu. Neustále udržiavanie čistoty, vyhrabávanie naplavenín a odstraňovanie drobných technických nedostatkov  v areáli Kuchajda zabezpečovali štyria zamestnanci. Opravy a údržbu na sprchách, osvetlení,  zariadeniach športovísk a hracích prvkov sme si zabezpečovali vo vlastnej réžii. Stredisko Dopravy zabezpečovalo vývoz fekálií, vyprázdňovanie veľkokapacitných kontajnerov, polievanie stromov a kríkov, strojné čistenie chodníkov.                                                

Počas letnej kúpacej sezóny boli denne v prevádzke:
-   4 verejné hygienické zariadenia
-   2 plážové prezliekarne /10 kabínok/
-   4 plážové sprchy
-   1 tenisový kurt
-   4 ihriská na plážový volejbal
-   1 ihrisko so 4-mi košmi na basketbal
- 48 plážových ležadiel
-      detské hracie prvky
-   2 konštrukcie telocvičňa v prírode
-   1 fontána
-   5 stolnotenisových stolov
- 10 ihrísk na petangue
-   3 fitnes prvky

-3-

Čistotu, poriadok a prevádzku zabezpečovali:                                                 
 -  4 strážnici
-   1 zamestnanec /poriadková služba/
 -  8 toaletárok
 -  3 zamestnanci na zber odpadu
-   1 vodoinštaláter

Zásahy vodnej záchrannej služby:
- v mesiaci jún nebol registrovaný žiadny život zachraňujúci zákrok ani ošetrenie úrazu
- v mesiaci júl a august boli vykonané nasledovné zásahy a ošetrenia:
22.7. - zásah pri topení sa malého chlapca (v plytkej vode s panickou reakciou matky).Vytiahnutie chlapca aj matky z vody, kontrola a stabilizácia životných funkcií, upokojenie matky
25.7. - Rezná rana na nohe (porezanie na skale). Dezinfekcia, leukoplast. 
26.7. - Ošetrenie reznej rany na dolnej končatine cca 25 ročný muž, príčina neuvedená. Sterilizácia, gázovanie, obväz. 
4.8. - Kolaps cca 60 ročnej ženy (diabetička) vplyvom vysokých teplôt. Stabilizovanie, kontrola životných funkcií, podpora pitného režimu, ochladzovanie. Privolanie RZP. 
8.8. - Ošetrenie poranenia na chodidle. K úrazu došlo mimo vodného prostredia na ihrisku. Sterilizácia  1x obväz a gáza. 
8.8.  - Pri výstupe z vody, pravdepodobne následkom srdcovej slabosti, pád staršej ženy do vody. Pod hladinou cca 10 sek. Aktívny zásah 2 plavčíkov. Stabilizovanie životných funkcií. Privolanie RZP.
17.8. -  cca 12 ročný chlapec, pošmyknutie, pád dozadu, krvácanie pravého lakťa. Sterilizácia, gázovanie, obväz. 

Záver Kultúrneho leta a novomestské hody sa začali už v piatok 6. septembra 2013 viazaním hroznového venca, v sobotu  žila Kuchajda športovo-zábavným predpoludním pre deti aj dospelých: detské súťaže,  preteky dračích lodí a počas celého dňa boli pripravené trampolíny, nafukovacie atrakcie, kolotoče, cukrová vata, pukance, stánky s výrobkami  ľudových remesiel. Popoludnie na Kuchajde sa nieslo v duchu kultúry a zábavy. Vystúpenia boli rôznorodé, každý si mohol nájsť svoj žáner. Vrcholom večera bolo zapálenie vatry a laserová show.

Denné čistenie areálu pokračuje aj po skončení letnej sezóny a je zabezpečené zamestnancami Strediska  DI, areálu Kuchajda a údržby. V druhej polovici septembra sme začali s prípravou areálu na zazimovanie – demontovali sme plážové ležadlá, sprchy, plážové prezliekarne a zabezpečili sme dennú prevádzku jedného verejné hygienického zariadenia. V týchto prácach budeme pokračovať zazimovaním fontán, demontovaním pevného sedenia pred amfiteátrom  a  znížením počtu odpadových košov v areáli Kuchajda.